INOX กระชากแรง 14% นิวไฮรอบ 5 เดือน คาดเก็งกำไรก่อนประกาศงบฯ Q4/63
INOX กระชากแรง 14% นิวไฮรอบ 5 เดือน คาดเก็งกำไรก่อนประกาศงบฯ Q4/63
INOX กระชากแรง 14% นิวไฮรอบ 5 เดือน คาดเก็งกำไรก่อนประกาศงบฯ Q4/63
4 ก.พ. 2564

ผู้สื่อข่าวรายงานว่า ราคาหุ้นบริษัท โพสโค-ไทยน๊อคซ์ จำกัด (มหาชน) หรือ INOX ล่าสุด ณ เวลา 10.22 น. อยู่ที่ระดับ 0.56 บาท ปรับตัวขึ้น 0.07 บาท หรือ 14.29% สูงสุดที่ระดับ 0.56 บาท ต่ำสุดที่ระดับ 0.50 บาท ด้วยมูลค่าการซื้อขาย  32.37 ล้านบาท
 โดยราคาหุ้นปรับตัวขึ้นอย่างมีนัยสำคัญ ทำจุดสูงสุดในรอบ 5  เดือน นับตั้งแต่ราคาหุ้นอยู่ที่ระดับ 0.55 บาท เมื่อวันที่ 3 ก.ย.2563 และมีการปรับตัวขึ้นต่อเนื่องเป็นวันที่ 2 นับตั้งแต่ราคาหุ้นอยู่ที่ระดับ 0.45 บาท เมื่อวันที่ 2 ก.พ.2564

ทั้งนี้ INOX เป็นผู้ประกอบกิจการผลิตและจำหน่ายสเตนเลสรีดเย็นในประเทศและต่างประเทศ ผลกระกอบการไตรมาส 3/2563 มีกำไรสุทธิ 64.19 ล้านบาท ปรับตัวเพิ่มขึ้นจากช่วงเดียวกันเมื่อปีก่อนซึ่งมีกำไรสุทธิ 50.65 ล้านบาท
โดยคาดว่าราคาหุ้นที่ปรับตัวขึ้นอย่างมีนัยสำคัญ 2 วันทำการมาจากการซื้อเก็งกำไรก่อนประกาศผลการดำเนินงานไตรมาส 4/2563 ที่คาดว่าจะมีทิศทางที่ดี